**Letölthető sajtóanyag**

**34.Telekom Vivicittá Városvédő Futás sajtóanyag**

|  |  |  |
| --- | --- | --- |
| **A verseny fővédnöke** |  |  |
|  | Tarlós István | *Budapest főpolgármestere* |
|  |  |  |
| **Védnökök** |  |  |
|  | Dr. Benkő Tibor | *Honvédelmi miniszter* |
|  | Dr. Kásler Miklós | *Emberi erőforrások minisztere* |
|  | Novák Katalin | *család- és ifjúságügyért felelős államtitkár* |

**Részletes program**

**Időpont:** 2019. április 13. (szombat)
**Rajt/cél:** Margitsziget, központi út, a Margitszigeti Víztorony közelében

*Tervezett távok és rajtidőpontok:*

**10:30** Telekom Vivicittá 3×2 km váltó
**11:30** Telekom Minicittá iskolai nevezők 1. futama – 2400 m
**12:00** Telekom Minicittá iskolai nevezők 2. futama – 2400 m
**12:15** Telekom Vivicittá Gyaloglás – 2400 m
**12:45** Telekom Minicittá egyéni nevezők futama – 2400 m
**13:30** SUHANJ! Futam – 940 méter
**14:00** Telekom Vivicittá Családi Futás – 940 méter
**15:00** Telekom Midicittá 7 km

A Telekom Midicittá 7 km-es táv résztvevői a tervezett tempónak megfelelő zónából indulnak majd.

**Időpont:** 2019. április 14. (vasárnap)

**Rajt:** Margitsziget, Központi út, a Hajós Alfréd Nemzeti Sportuszoda bekötőútja közelében
**Cél:** Margitsziget, Központi út, a Margitszigeti Víztorony közelében

*Rajt időpontja:*

**9:00** Telekom Vivicittá Félmaraton
Telekom Vivicittá Félmaraton Párban és Trió
**13:00** Telekom Vivicittá 10 km

az esemény versenyigazgatója, **Kocsis Árpád** a következőt nyilatkozta:

*– Az 1986 óta élő hagyomány tovább folytatódik és visszatér a Margitszigetre. A Vivicittá mindig elhozza a tavaszt és a 10 különböző táv lehetőséget nyújt a résztvevők tízezreinek, hogy ismét átéljék a futás, a mozgás, a sportos közösség adta egyedi élményeket. Az esemény remek propagandája az egészséges életmódnak, fontos eleme a “sportoló nemzet” gondolatának.*

**Bemelegítés**

**Időpont:** 2019. április 13. (szombat)
**Helyszín:** Nagyszínpad

|  |  |
| --- | --- |
| **11:05-11:15** | Szőke Fanni – Life 1 Fitness |
| **11:35-11:45** | Szőke Fanni – Life 1 Fitness |
| **12:20-12:30** | Gyurkovics Anikó – Life 1 Fitness |
| **14:35-14:45** | Gyurkovics Anikó – Life 1 Fitness |

**Nyújtás/levezetés**

**Időpont:** 2019. április 14. (vasárnap)
**Helyszín:** Nagyszínpad

|  |  |
| --- | --- |
| **10:35-10:50** | Szabó Gréta – Life 1 Fitness |
| **11:15-11:30** | Szabó Gréta – Life 1 Fitness |
| **14:15-14:** | Bárány Petra – Life1 Fitness |

**Eredményhirdetés**

**Időpont:** 2019. április 13. (szombat)
**Helyszín**: Nagyszínpad

|  |  |
| --- | --- |
| **12:35** | iskolai díjátadó |
| **15:45** | Midicittá díjátadó |

**Időpont:** 2019. április 14. (vasárnap)
**Helyszín:** Nagyszínpad

|  |  |
| --- | --- |
| **10:50-11:15** | Eredményhirdetés |
| **14:00-14:15** | Eredményhirdetés |

**Számok és adatok**

**Létszámok:**

Létszámcsúccsal zárult az idei előnevezési időszak, soha ennyien nem neveztek még, mint 2019-ben: 30155 fős az előnevezési lista.

Hétfő éjfélig 6300 iskolás jelentkezett a versenyre.

A nevezők megoszlása: Budapest 52%; vidék: 39%; külföld: 9%

**Belföld:**

 Az ország minden megyéjéből, több mint 1100 településről érkeznek résztvevők.

**Megyék megoszlása nevezők szerint:**

A nevezők kb. 1/3-a Budapestről érkezik. A legtöbb nevezőt adó megyék sorrendje:Pest megye, Fejér megye, Bács-Kiskun megye, Győr-Moson-Sopron

Futóturizmus

**Külföld:**

Még soha ennyi nemzet nem futott együtt Budapesten. 89 országból több, mint 2000 külföldi állampolgárságú nevező.

Várható külföldi futók: több, mint 2000 fő
Várható futóturisták (résztvevő+kísérő): közel 5000 fő
Várható vendégéjszakák: közel 15.000 éjszaka
Idén 88 országból érkeztek futók
Várható össz költés: több, mint 600 millió Ft

**Történelem**

Az 1984-ben Olaszországban indult tömegsportrendezvényhez **1986-ban csatlakozott Budapest,** aminek keretében 15 éven keresztül 12 kilométeres versenyeket rendeztek. Az első győztesek a férfiaknál holtversenyben **Szász László és a brit Hugh Jones**, a nőknél **Szabó Karolina**. A BSI 2001-től kezdte fejleszteni a programot (ekkor indult a Minicittá, Midicittá), a családi futás 2010-től, míg a félmaraton 2011-től része a rendezvénynek**.**

**A nevezési létszámok alakulása 1986 és 2018 között**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| év | 1986 | 1998 | 2001 | 2004 | 2006 | 2009 | 2011 | 2014 | 2016 | 2017 | 2018 |
| részvételi szám(fő) | 2223 | 4713 | 8000 | 8562 | 10200 | 11900 | 15050 | 20750 | 30045 | 28065 | 29908 |

**Érdekes nemzetek**A legtöbben Szlovákiából, Nagy-Britanniából, Franciaországból, Németországból, Oroszországból és Lengyelországból neveztek.

Legtávolabbi országok: a bolygó ellentétes feléről, Új-Zélandról érkeznek, de -lesznek résztvevők szép számmal minden kontinensről – például olyan egzotikus helyekről, mint Madagaszkárról, Szingapúrból, vagy Venezuelából.

**Névadó szponzor szerepvállalása**

A 34. Telekom Vivicittán a Telekom a tettrekészséget, a kifogások elhagyását és az aktív részvételt ösztönzi. Ezt az üzenetet erősíti a vállalat idei CR aktivitása is:
**A Telekom 1 millió forint adományt ajánl fel a SUHANJ! Alapítvány javára.**A Suhanj! Alapítvány mind a Telekom Vivicitták során, mind alaptevékenységével nagy reputációt és széles ismertséget épített maga köré. Az alapítvány által közvetített értékek egyeznek az általunk is hangsúlyozni kívánt üzenetekkel és a tettrekészséggel. Az alapítvánnyal közösen készül fel a versenyre a Telekom idei kampányarca, Lukoviczki Réka, a „Robotlány”.

A Telekom munkatársai a nevezési díjaikat adomány fejében felajánlják a [Hello Holnap! applikáció](https://www.telekom.hu/rolunk/fenntarthatosag/hello-holnap/mobilalkalmazas)kedvezményezettjei részére. Ki-ki maga választhatja ki, hogy mekkora összeget ajánl fel, és melyik szervezetet támogatja felajánlásával. Ezek a szervezetek a következők: [Autistic Art Alapítvány](https://autisticart.hu/), [Felelős Gasztrohős](https://gasztrohos.hu/), [Humusz Szövetség](https://humusz.hu/), [Patrónus Ház](http://patronushaz.hu/hu/), [SUHANJ! Alapítvány](http://suhanj.hu/), a [JÖN Alapítvány](https://jonalapitvany.hu/), a [Menhely Alapítvány](http://www.menhely.hu/), a [NEO Magyar Segítőkutya Egyesület](https://segitokutya.net/).

A felajánlott nevezési díj összegének várható értéke kb. **800 000Ft**.

**Legek a 34. Telekom Vivicittá Városvédő Futáson**

A legidősebb félmaratonon induló férfi: *Richter Ferenc* **80 éves**.
Legidősebb félmaratoni női induló: *Judith Koslov* (US) **70 éves**.
Legidősebb induló a hétvégén*:* Kenyér Imre 1933.06.14-én született szenior futó, aki a Telekom Midicittán indul (7 km).

80 év feletti indulók száma: 8 fő. 71-80 év közötti indulók száma: 47 fő, a 61-70 év közötti indulók száma: 377 fő.

Legaktívabb korosztály a 26-40 éveseké.

Születésnaposok: 179 nevezőnk ünnepli születésnapját április 12-15. között

A tavalyi verseny összes nevezője közül 46,96%-a nő.
A tavalyi versenyen összesen 1567 első félmaratonját futó versenyző nevezett (47,51% nő).

Idén a kétnapos rendezvényen 51%-os a női résztvevők aránya.

Vasárnap 1418 versenyző futja élete első félmaratonját. Ezen a távon 40%-os a nők aránya.

**Szentkirályi ásványvíz**

**Szívünkben a szupererőnk: most futóhősként támogathatsz gyermekeket segítő alapítványokat**

**A Telekom Vivicittá Városvédő Futás hivatalos ásványvize, a Szentkirályi idén is jótékonysági kampányt hirdet a versenyre készülő futók körében. A márka önkéntes futónagykövetei közreműködésével összesen 2 millió forinttal támogatja a Magyar Bohócok a Betegekért Alapítványt, a Dévény Anna Alapítványt és a Heim Pál Gyermekkórház Fejlesztéséért Alapítványt.**Magyarország vezető ásványvize jótékonysági akcióra hívja a futás szerelmeseit az idén 34. alkalommal megrendezett Telekom Vivicittá Városvédő Futáson. A Szívünkben a szupererőnk elnevezésű kampány során a Szentkirályi jóvoltából a futók összesen 2 millió forinttal támogathatják a Heim Pál Gyermekkórház Fejlesztéséért Alapítványt, a Magyar Bohócok a Betegekért Alapítványt és a Dévény Anna Alapítványt.A futószezon első jelentős, több tízezer embert megmozgató rendezvényén az önkéntes futóhősök mellett a korábbi évekhez hasonlóan idén is részt vesz Szentkirályi-Kékkúti Ásványvíz Kft. futócsapata.

*„A Szentkirályi már negyedik éve a Vivicittá hivatalos ásványvize, és minden tavasszal elszántan készülünk mi is a versenyre. Tavalyi kampányunk igazán sikeres volt, hiszen másfél millió forint értékű kilométert gyűjtöttünk össze a Szentkirályi Általános Iskola javára, amelyet kültéri tornapálya építésére fordítottak. Idén is számítunk a futók összefogására, akik ezúttal gyermekeket segítő alapítványok munkáját támogathatják”*– mondta **Balogh Levente**, a Szentkirályi-Kékkúti Ásványvíz Kft. elnöke.

*„Alapítványunk fennállása óta azon dolgozunk, hogy minél több sérült kisgyermeken segíthessünk, így nemcsak a támogatásért mondunk köszönetet, de azért a lehetőségért is, hogy szervezetünk logója felkerülhetett a Szentkirályi ásványvizes palackokra, hiszen így még több emberhez juthatunk el”* – emelte ki **Viktor Jánosné**, a Dévény Anna Alapítvány Kuratóriumának elnöke.

*„A Szentkirályi segítsége nem is jöhetett volna jobbkor, hála nekik még több figyelem irányulhat alapítványunkra az egyszázalékos kampány idején. Bohócdoktoraink és a Futóhősök most egy célért dolgoznak, amit ezúton is nagyon köszönünk”* – mondta **Balogh László**/Dr. Lala, a Magyar Bohócok a Betegekért Alapítvány vezetője.

*„Hálásak vagyunk, hogy a Szentkirályi ásványvíz ránk is gondolt idei jótékonysági kampánya során. Külön örömmel tölt el bennünket, hogy alapítványunk és a Szentkirályi számára is kiemelkedő értékek segítségével, a sport és az egészséges életmód szeretetén keresztül jut el hozzánk a támogatás”*– mondta el **Smrcz Ervin**, a Heim Pál Gyermekkórház Fejlesztéséért Alapítvány Kuratóriumiának elnöke.

forrás : [www.szentkiralyi.hu](https://www.szentkiralyi.hu/szivunkben-a-szupereronk-most-futohoskent-tamogathatsz-gyermekeket-segito-alapitvanyokat/)

**Az Erste Max Hitelkártya ajándéka – töltsd le a célfotódat díjmentesen!
Ingyenes Vivicittá-befutófotó az Erste Max Hitelkártya jóvoltából**

A 34. Telekom Vivicittá Városvédő Futás félmaratoni és 10 kilométeres távjának célba érkezőjeként az Erste Max Hitelkártya jóvoltából ingyen töltheted le a [bsi.futofoto.hu](http://bsi.futofoto.hu/%22%20%5Ct%20%22_blank)oldalról a befutófotódat. A fotók az esemény utáni hét második felétől lesznek letölthetőek.
A képek nagy felbontású oklevélformátumban vagy egyszerű befutóképként is elérhetők lesznek. Keresd a rólad készült fotót a [bsi.futofoto.hu](http://bsi.futofoto.hu/%22%20%5Ct%20%22_blank) oldalon.

**Hírességek / ismert emberek**

***Neves indulók szombaton:***

 **Telekom Minicittá egyéni nevezők futama**

Rákóczi Ferenc rádiós műsorvezető (Morning Show, Rádió1)

Sebestyén Balázs Televíziós és rádiós (Rádió1) műsorvezető

**Telekom Midicittá 7 km**

Barcza-Tóth Tímea néptáncos, Duna Művészegyüttes

Szekeres Ferenc kétszeres olimpikon (Moszkva, itt 12., és München) maratoni futó, legjobbja 2:12:35

prof. Keserű György Miklós akadémikus, MTA Természettudományi Kutatóközpont Szerves Kémiai Intézetének főigazgatója

Kenyér Imre 1933.06.14-én született szenior futó

***Neves indulók vasárnap:***

**Telekom Vivittá Félmaraton**

Szőke Zoltán a Budapesti Fesztiválzenekar első kürtöse

Bazsinka József Liszt Ferenc-díjas tubaművész

Magyar Bálint színész (musical), Madách Színház

Vissi Barnabás zongoraművész

Simonyi Balázs filmes, fotós, többszörös Spartathlon teljesítő

Petrovics Mátyás a női vízilabda-válogatott volt szövetségi kapitánya (2009-10)

Epres Attila színész, Örkény Színház

Szabó Milán Gábor sílövő, sífutó olimpikon

Kovács István olimpiai bajnok ökölvívó

Gregori Dóra Miss Hungary 2010.

Fenyvesi Zoltán kerekesszékes sportoló, színész (Oscarra jelölt Tiszta szívvel c. film)

Virág-Erdélyi Zsófia olimpikon maratonista (London, Rió)

Fördős Zé gasztroblogger, RTL műsorvezető

Zöld Csaba színész, József Attila Színház

Chajnóczki Balázs színész (József Attila Színház)

Gosztonyi Zsolt szerkesztő, riporter RTL

**Telekom Vivicittá Félmaraton Párban**

Gömöri András Máté színész, Operett Színház

Lázár Pál nyolcszoros válogatott, kétszeres kupagyőztes labdarúgó

Staicu Simona SPAR Maraton győztes (2010,2013,2014,2016) Vivicittá győztes (2017)

Korentsy Endre Péter dr. MÜPA, produkciós igazgató

**Telekom Vivicittá Félmaraton Trió**

dr. Simóka Beáta világ- és Európa-bajnok öttusázó (2000.;2002-2003.)

Darázs Rózsa Európa-bajnok (2006, 2009), olimpikon (2010,2014) gyorskorcsolyázó

dr. Kiss Gergely háromszoros olimpiai bajnok vízilabdázó

Storcz Botond olimpiai bajnok kajakozó, edző

Szemán Róbert többszörös világbajnok kenus

**Telekom Vivicittá 10 km**

Kuttor Csaba olimpikon triatlonista

Fehér Károly 82 éves futó (1935.10.08)

Sütő Anna Örkény Színház, művészeti titkár

**FÉLMARATONMÁNIA – 4 évszak – 4 félmaraton**

A félmaraton a “legyőzhető távolság”. Teljesítéséhez már heti 20-25 km lefutása is elég lehet. A félmaraton egy szerethető távolság is, hiszen elég hosszú, hogy nagyon büszkék lehessünk a célba érésre, de még nem annyira, hogy ne látszódjon a vége.

Fuss félmaratont 4 egymást követő évszakban!

**Ötpróba**

A 2020-as Tokiói Olimpiához kapcsolódó Ötpróba sorozat 2019 április elején, a Telekom Vivicittá Városvédő Futáson indult. Egy év alatt több ezren kezdték el teljesíteni az egyes sportágak kihívásait és gyűjteni a pontokat, amiket később ajándékokra válthatnak. A sorozat rendszeres és aktív résztvevői az alap nevezési díjhoz képest kb. 20%-os nevezési kedvezmény vehetnek igénybe a BSI eseményein.

**Fuss 2019-ban 2019 kilométert!**

Már évek óta fut ez az “akciónk”, és ahogy múlik az idő, egyre komolyabb kihívás elé állítjuk azokat, akik egész évben nem állnak le a futással. 2019-ben 2019 kilométer lefutására biztatunk. Idén is lesz póló, Facebook csoport, közösségi futóélet, kilométergyűjtés, miegymás.

A 2019-es kihívást vállalóknak eggyel többet kell teljesíteniük a tavalyinál, de mindez 365 napra elosztva mindössze 2,74 métert jelent. Naponta 5,53 hetente 38,7 vagy havonta 154,88 kilométer a teljesítendő táv.

**Jótékonyság**

**Jótékonyság a 34. Telekom Vivicittá Városvédő Futáson**

A BSI 2008 óta rendszeresen áll rendezvényein szervezőként és támogatóként jótékony célok mellé, így adva teret a sokszor csak szunnyadó adakozó szándéknak. Továbbra is arra törekszünk, hogy az általunk szervezett szabadidősport eseményeknek szerves része legyen a jótékonyság, mert hiszünk az összefogás és a futótársadalom erejében. A BSI által támogatott jótékonysági akciók eredményeiről folyamatosan tájékoztatunk híreinkben.
Tavalyi versenyünk jótékonysági termése [21.000.000 Ft volt.](http://www.futanet.hu/cikk/bhirek18-jotekonysagi-csucs-a-33-telekom-vivivicittan)

Ezen a versenyen 11 jótékonysági szervezettel működünk együtt. A következő jótékony célok közül választhatsz:

***Csinálj sportot a jótékonyságból!***2018-ban a Bátor Tábor több, mint 1000 daganatos és krónikusan beteg gyereket és családjait fogadott táboraiban, hogy gyógyító élményeken keresztül megváltoztassa az életüket. Az Élménykülönítmény sportolói ennek a változásnak a részei. A Telekom Vivicittá Félmaratonon induló jótékony futók kilométereik jelképes örökbe adásán keresztül gyűjtenek adományokat a Bátor Tábor Alapítványnak. A tavaszi futóünnepre eddig 29 jótékony futó csatlakozott hozzájuk, gyűjtési céljuk összesen **5.000.000** Ft.

***Gyermekrohamkocsi***A súlyos, kritikus állapotú kisgyermekek sürgősségi ellátása speciális felszerelést és szaktudást igényelnek. A Szent Márton Gyermekmentő Szolgálat gyermekmentői a 20 év alatt több mint 51.000 esetben segítettek a bajba jutott gyermekeken. Évente körülbelül 4800 esetet látnak el speciális járműveik az Országos Mentőszolgálat kötelékében. Az idei Telekom Vivicittá Városvédő Futásra azért készülnek lelkesen a Gyermekrohamkocsi Futónagykövetei, hogy egy transzport lélegeztetőgép megvásárlásával segítsék munkájukat!

***SUHANJ!Alapítvány***A SUHANJ! sportprogramokat szervez látás- és mozgássérültek számára, önkéntesei közösen indulnak futó-, úszó és triatlon versenyeken fogyatékkal élő résztvevőkkel, több sportágban tart heti rendszerességű edzéseket, valamint figyelemfelhívó akciókat és szemléletformáló programokat szervez. 2016 nyarán megnyitotta SUHANJ! Fitness néven hazánk első integratív, teljes mértékben akadálymentes, épek és fogyatékkal élők számára egyaránt nyitott edzőtermét és futóklubját a Margitszigettől 300 méterre.

***Fuss a gyermekekért az UNICEF Csapattal!***Mi az UNICEF-nél abban hiszünk, hogy a gyermekkor egyszeri és megismételhetetlen. Az, hogy mi történik velünk gyerekként, alapjaiban határozza meg egész életünket, éppen ezért különös figyelmet kell szentelnünk a legkisebbeknek. Szervezetünk 190 országban és területen dolgozik azért, hogy minden gyerek számára biztosíthassuk a megfelelő minőségű élelmet, a tiszta ivóvizet, a nélkülözhetetlen gyógyszereket és védőoltásokat, valamint az alapvető oktatást. Az UNICEF jótékony futókövetei olyan hősök, akik a nagyszerű sportteljesítmény nyújtása mellett adománygyűjtőként a nehéz sorsú gyermekekért is felelősséget vállalnak.

**Szakmai bajnoksás**

**FUT A CÉG 2019. – céges esemény sorozat valódi extrákkal**

2019-ban ismét **9 fordulósós** a legaktívabb cégek, munkahelyi közösségek számára meghirdetett versenysorozatunk. A bőséges kínálat mellett a végső sorrendnél a legalább 4 eseményen résztvevő cégeket értékeljük.
Idei újdonságként a kisebb létszámú vállalatokat is ösztönözzük a legalább 4 eseményünkön való részvételre, hiszen a végeredmény kialakításakor figyelembe vesszük a dolgozói létszámokat és ezek alapján 5 kategóriában hirdetünk győzteseket.

Fut a cég: több mint **500 cég, több, mint 5500 futója** nevezett.
Félmaraton-bajnokság orvosoknak: 163 orvos, 55 különböző településről
Félmaraton bajnokság jogászoknak: 136 jogász, 40 különböző településről

 **Fuss jelmezben**Nem szabunk határt kreativitásnak, szabadon szárnyalhat a fantázia a jelmez megalkotásakor. Külön értékeljük a jelmezes egyéni futókat és a váltószámokban indulókat, ha minden váltótag jelmezben fut. Az ő jutalmuk 3-2-1 db a BSI 2019-es versenyein, szabadon felhasználható egyéni nevezés (az esemény választható).

**A BSI 2019-es programja:**

1. **május**

**május 4.** – 7. kerületi Futó- és Gyaloglónap
**május 11**. – 12. Intersport Tour de Tisza-tó
**május 19.** – 24. ALDI Női Futógála
**május 25.** – 8. Kerékpáros Nap, Gárdony

1. **június**

**június 1.** – 22. Kékes Csúcsfutás
**június 16.** – 26. maraton- és félmaratonváltó
**június 22.** – Brutálfutás 8.0
**június 29.** – 37. Lidl Balaton-átúszás

1. **augusztus**

**augusztus 3**. -10. K&H mozdulj! velencei-tavi úszónap és túratriatlon

1. **szeptember**

**szeptember 8.** – 34. Wizz Air Budapest Félmaraton
**szeptember 28-29.** -34. SPAR Budapest Maraton® Fesztivál- szombati rövidebb távok

1. **október**

**október 26.** – 12. Intersport Túranap és Terepfutás

1. **november**

**november 16-17.** – 16. Balaton maraton és félmaraton
**november 23.** – 14. DECATHLON FittAréna

1. **december**

**december 8.** – 6. Mikulásfutás

**Úton-útfélen**
6 frissítőállomás, 4500 db banán, 44.500 liter Szentkirályi ásványvíz víz, 100 kg szőlőcukor, 80 mobil WC, 1200 fő közreműködő az előkészítés és a rendezvény két napja alatt13 zenei pont lesz a verseny útvonalán

Zenél többek közt: Dj Dominique, Gustavito Band, Taiko Hungary Japándob Egyesület, Hubay Jenő fúvószenekar, Marching Jazz Band és a Batteria Girasol.

**Élő közvetítés**Az eseményről vasárnap élő közvetítést ad a Sport 1 Tv (8:45-11:30). Az élő közvetítés nyomon követhető 8:45-12:00-ig (félmaraton) és 12:50-14:30-ig (10 km) a [www.futanet.hu/live](http://www.futanet.hu/live) oldalon is. Szombaton a 7 km-es távon és a vasárnapi futamokon élőben követhető a futók helyzete a [www.bsi.raceinfo.hu](http://www.bsi.raceinfo.hu) oldalon.

**Forgalmi változások**

Az aznapi forgalmi változásokról bővebb tájékoztatás itt található: [www.forgalmivaltozasok.hu](http://www.forgalmivaltozasok.hu)

**A 2018. évi eredmények**

|  |  |
| --- | --- |
| **Telekom Vivicittá Félmaraton** |  |
| **Férfiak:**1. Galamb Csaba 1:06:592. Kovács Tamás 1:11:493. Simon Péter 1:13:21 | **Nők:**1.Erdélyi Zsófia 1:19:572. Jünger Sara Aarseth 1:21:253. Szerencsi Ildikó 1:22:09 |
|  **Telekom Vivicittá 10 km** |  |
|

|  |  |
| --- | --- |
| **Férfiak:**1. Józsa Gábor 00:31:082. Koszár Zsolt 00:31:153. Tugyi Levente 00:33:05 | **Nők:**1.Bragmayer Zsanett 00:36:39 2.Yazmin Vallerjo 00:39:503. Ohn Kinga 00:40:05 |

 |  |
|  |  |  |

|  |  |
| --- | --- |
| **Telekom Vivicittá 7 km** |  |
|

|  |  |
| --- | --- |
| **Férfiak:**1. Csontos Imre 00:23:092. Kárász Zakariás 00:24:063. Klis Krisztián 00:24:06 | **Nők:**1.Sebők Klaudia 00:26:582.Perjés Fanni 00:28:193. Horváth Tímea 00:31:50 |

 |  |

**A magyar csúcstartók**

**Félmaraton:**

Kadlót Zoltán, 1996, Belgrád 1:02:22
Kálovics Anikó, 2007, Milánó 1:08:58

Az eddigi legeredményesebb *Staicu Simona*, aki 8x nyerte a Vivicittát! A férfiaknál *Káldy Zoltán* győzött legtöbbször, ő 4x vitte haza az aranyérmet.

|  |
| --- |
| **Vivicitta 1986-2018** |
| **év** | **1. helyezett férfi (idő)** | **1. helyezett nő (idő)** |
| 1986 | Szász László, Hugh Jones (GB)(37:39) | Szabó Karolina (40:38) |
| 1987 | Kovács József (35:04) | Petrik Éva (40:47) |
| 1988 | Ivan Konalov | Barócsi Heléna |
| 1989 | Zelenák Zoltán | Őzéné Sipka Ágnes |
| 1990 | Lubomir Tesacek (32:40) | Földingné Nagy Judit (38:26) |
| 1991 | Káldy Zoltán (33:48) | Barócsi Heléna (39:14) |
| 1992 | Káldy Zoltán (33:39) | Barócsi Heléna (38:54) |
| 1993 | Ivan Konovalov | Barócsi Heléna |
| 1994 | Ovidiu Olteanu | Simona Staicu (ROM) |
| 1995 | Káldy Zoltán (34:43) | Földingné Nagy Judit (39:33). |
| 1996 | Káldy Zoltán (33:46) | Dóczi Éva (38:15) |
| 1997 | Berkovics Imre és Kliszek Tamás (33:39) | Simona Staicu (ROM) (37:41) |
| 1998 | n.a | n.a |
| 1999 | Berkovics Imre (32:56) | Rakonczai Beáta (37:56) |
| 2000 | Nicolae Negrau (ROM) (35:15) | Simona Staicu (HUN) (39:53) |
| 2001 | Zatykó Miklós (36:05) | Simona Staicu (39:35) |
| 2002 | Juhász András (36:39) | Staicu Simona (41:31) |
| 2003 |  David Biwott (Kenya) (36:49) | Staicu Simona (42:34 ) |
| 2004 | Sági Ferenc (37:11) | Kálovics Anikó (39:12) |
| 2005 | Csillag Balázs (36:32) | Tóth Lívia (41:46) |
| 2006 | Minczér Albert (32:22) | Erdélyi Eszter (37:35) |
| 2007 | Tóth Tamás (35:29) | Kálovics Anikó (39:09) |
| 2008 | Nagy Tamás (35:10) | Julia Leventon (GB) (45:25) |
| 2009 | Erkolo Ashenafi (Etiópia) (36:40) | Bátai Réka (45:09) |
| 2010 | Zsíros Mhály (38:00) | Coghin Mihaela(ROM) (44:45) |
| 2011 | Józsa Gábor (35:09) – vivicittaCsere Gáspár (1:10:4) –félmaraton | Mihaela Loghin (ROM) (40:18) – vivicitta                                 Földingné Nagy Judit (1:21:12) – félmaraton |
| 2012 | Józsa Gábor (37:51) – vivicittaTommi Hytönen (finn) (1:10:16) – félmaraton | Fuchs Renáta (47:03) – vivicittaEgervölgyi Lilla (1:27:05) – félmaraton |
| 2013 | Kovács Ádám (31:48) – vivicittaBerecz Lajos (1:10:26) – félmaraton | Erdélyi Zsófia (34:40) – vivicittaProkoppné Teveli Petra (1:26:33) – félmaraton |
| 2014 | Kovács Tamás (30:40) – vivicittaBerecz Lajos (1:08:53) – félmaraton | Kis Zsanett (37:34) – vivicittaFöldingné Nagy Judit (1:22:53) – félmaraton |
| 2015 | Koszár Zsolt (30:08) – vivicittaVarga István (01:11:31) – félmaraton | Staicu Simona (35:58) – vivicittaMerényi Tímea Krisztina(01:20:32) – félmaraton |
| 2016 | Burucs Ferenc (32:59) – vivicittaCsere Gáspár (01:07:32) – félmaraton | Staicu Simona (36:41) – vivicittaMerényi Tímea Krisztina(01:23:11) – félmaraton |
| 2017 | Kozsár Zsolt (30:34) – vivicittaDan Nash (GBR) (01:06:56) – félmaraton | Ohn Kinga (37:48) – vivicittaStaicu Simona (01:21:43) – félmaraton |
| 2018 | Galamb Csaba (1:06:59) | Erdélyi Zsófia (1:19:57) |

**INTERJÚK**

Epres Attila: „Nekem mozognom kell!”

**Epres Attila színművész számára nem újkeletű a futás, bár utcai futórendezvényen csak a 2018-as Budapest Maraton váltójában debütált, az Örkény színház csapatában. A befutó utáni interjúban – „Az Örkényben is ilyen nagy divat a futás?” – kérdésre így válaszolt: „Mától!”**

Az Örkény alakulata akkor viszonylag új volt: Epres Attila mellett Kókai Tünde színésznő, Sütő Anna művészeti titkár és Vásárhelyi Márton, a stúdió műszaki felelőse osztozkodtak a 42 kilométeres távon.

*– Ez a kis csapat néha össze tudott jönni egy kis futásra, és tavaly volt az első hivatalos utcai versenyünk, ám én mindig is sportoltam, futottam is a magam örömére* – mesélte Epres Attila, aki ezúttal az idei, 34. Telekom Vivicittá Városvédő Futás félmaratoni távját célozta meg.

*– Az evezés miatt kerültem közelebb ehhez a világhoz, mert az AVSE szabadidős kajakozója vagyok, és ott tudtam meg többet a futórendezvényekről is. Nekem általában a 8-12 kilométerek a futóedzések távjai, de a félmaraton most komolyabb megmérettetés lesz. Ahogy jön a tavasz, és ritkulnak a próbák, akkor összejön heti 1-2 futás is a kajakozás mellett. Nekem mozognom kell, az egy olyan létszükséglet, ami nem maradhat ki hosszan.*

Epres Attila gyerekkorában szertornázott, aztán – még általános iskolában – kézilabdakapus volt, majd atletizált is, de nem a futás volt a fő száma, illetve pályaversenyeken rövidtávokat futott. Sopronban, az erdészeti iskolában a tájfutást is kipróbálta.

*– Boldoggá tesz a futás, persze nem mindig esik jól, vannak napok, amikor az ember jobban kínlódik, nincs meg a megfelelő erőnlét vagy túl meleg van; én a hideget szeretem jobban, akár a permetező esőt is. Nagyon szeretek kint lenni a szabadban. Édesanyám is mindig azt mondta, hogy velem akkor nem volt soha baj, amikor átléptem a küszöböt! Ha természet- és főleg víz közelben lehetek, akkor érzem jól magam. Nem véletlen, hogy legszívesebben vízparton futok, a kedvenc futóhelyem a Népsziget és a Margitsziget. Szeretem a hegyeket is, Írottkő környékét és a Budai-hegyeket is. A kajakos barátaim rászoktattak például a Hármashatár-hegyi körpanorámás útra. Nem csak azért futok, hogy önmagamat legyőzzem, vagy a teljesítményfokozás kedvéért, hanem egyszerűen futás közben jól érzem magam. Persze fejlődni is kell, tavaly jó erőben sikerült lefutnom a 12 kilométert, és az idei felkészüléseimen már 18-20 kilométert is magam mögött hagytam, úgyhogy azt gondolom, hogy versenyszerűen is meg kell lenni annak a félmaratonnak!*

**BSI/Muladi György**

Rusvai-Darázs Rózsa: „Mindig kellenek a célok!”

**Rusvai-Darázs Rózsa már nem is az első Vivicittájára készül: röviddel élsportólói pályafutásának befejezése után már indult a városvédő futás 21 kilométerén. Az egykori válogatott, Európa-bajnok [rövidpályás gyorskorcsolyázó](https://hu.wikipedia.org/wiki/R%C3%B6vidp%C3%A1ly%C3%A1s_gyorskorcsolya%22%20%5Co%20%22R%C3%B6vidp%C3%A1ly%C3%A1s%20gyorskorcsolya) nem tudott és nem is akart elszakadni a sporttól. Félmaratoni debütálása után még egyszer maga mögött hagyta a 21 kilométert, sőt egy fél Ironman távot is teljesített (1,9 km úszás, 90 km kerékpár és 21 km futás).**

*– Most nem a Vivicittá 21 kilométerére készülök, lévén 5 hónapos a kisbabám, hanem a kollégáimmal hárman váltóban futjuk le a távot* – mesélte Rózsa, aki ügyvédnek készül, jelenleg a KCG Partnert Ügyvédi társulásnál dolgozik. *– Eléggé sportos az irodánk, szeretünk együtt mozogni, nem is az első alkalom, hogy céges futást szervezünk, de most először két csapattal is indulunk a Vivicittán. Szoktunk közösen is edzeni, bár én most ebből kimaradtam, mert a kisbabámmal vagyok itthon.*

Rózsa a felkészülést úgy vállalta, hogy a trióból legrövidebb távot kapja. Már készül a futásokra, de még úgy érzi, hogy nem érte el a korábbi edzettségi szintjét. Egyébként gyorskorcsolyában 500, 1000 és 1500 méteres távokon versenyzett, így felmerül a kérdés, hogy utána miért éppen az ennél hosszabb futótávokat célozta meg?

*– A gyorskorcsolya távjai egy maratonhoz, félmaratonhoz képest rövidek, nekem a leghosszabb idő, amit pályán töltöttem 3 perc körül volt. Ez gyorsasági állóképességet kívánó sportág, a futás meg hosszabb távú állóképességet céloz. Én tudatosan úgy készültem az élsportolóként eltöltött bő két évtized után, hogy nem állok le, pihenek egy-két hónapot, és utána megvalósítom az álmaimat. Elkezdtem a félmaratonnal aztán fél Ironmannel, de természetesen cél még a maraton és az Ironman is. Szeretem ezeket a kihívásokat, azokat a célokat, amelyek nehezebben ugorhatók meg. A futás meg bármikor, bárhol beiktatható a mindennapokba: sokszor futva mentem a munkahelyemre vagy onnan haza.*

Rózsa meglehetősen tudatosan tervezi az életét, már a sportkarrierje vége felé belevágott a tanulásba, hogy másik gyermekkori álmát is megvalósítsa: ügyvéd szeretne lenni!

*– Szeretek előre tervezni, főleg a kulcsfontosságú dolgokban! Van egy cél, amit kitűzök, akár a sportról, munkáról, tanulásról, vagy éppen gyerekvállalásról van szó, és amikor sikerül, az olyan jó érzés. Aztán találni kell újabb célokat!*

A gyereknevelés mellett most a Vivicittá félmaratonjának első szakasza fér bele Rózsa életébe, ám korábban az edzései is tervszerűek, átgondoltak voltak, korábbi edzője is segített a felkészülésben. Most sem emlékezetből fogja futni a rá eső távot, hiszen a szülés után, amint lehetett, újra aktív életmódra kapcsolt. Öt és fél hónap után már heti hat edzésnél tart, ebből kettő-három futóedzés, a többi saját testsúlyos minden testrészt megmozgató crossfitt-szerű edzés.

*– Amikor körvonalazódott a munkahelyemen, hogy indulunk a Vivicittán, onnantól kiszámoltam, hogy mennyi hét van az eseményig, és felépítettem, hogy mi az, amit ebből ki tudok hozni, és aszerint osztottam be az edzésnapokat, hogy mikor mit csinálok. Korábban minden versenyen volt időeredmény tervem is, de erre most nem akarok rástresszelni öt hónappal a szülés után. Van ugyan egy könnyedén teljesíthető időtervem, de most a lényeg, hogy együtt fussunk és jól érezzük magunkat!*

**-M-**

**Ötödször a Vivicittán – Fenyvesi Zoltán (SUHANJ! Alapítvány)**

Zoli 2011. óta fut, sokszoros Vivicitta teljesítő: 2013-ban 10 kilométeren indult, a félmaratoni távot pedig már háromszor teljesítette (2014., 2016., 2017.). A sportolás mellett fáradhatatlanul tevékenykedik a SUHANJ! Színeiben: egyszer Suhangyalként gyűjt adományt, máskor kranking (handbike, azaz kézzel hajtott bicikli) edzéseket tart fogyatékkal élőknek és épeknek.

***Melyik távon indulsz idén?***

Szombaton a SUHANJ! Futamon indulok, ahol közösen teljesítjük a távot a csapattal. Bárki csatlakozhat ehhez a futáshoz. A táv csak 940 méter, de jó közösségi élmény: végig együtt megyünk és ahogy körbenézel, látod a mosolyt a résztvevők arcán. Vasárnap pedig a félmaratonon állok majd rajthoz több handbike-os társammal együtt.

***Milyen érzésekkel állsz rajthoz?***

Mindig meglepődöm, milyen gyorsan telik az idő… hirtelen kitavaszodott és már itt is van a verseny. Idén sokat készültem, javarészt a SUHANJ! Fitnessben, de az utóbbi hetekben a Margitszigetre is kimentem futni, hogy újra megszokjam a terepet.

***Mennyit változott a Vivicitta, amióta először rajthoz álltál?***

Sokkal többen kijönnek szurkolni a résztvevőknek. Folyamatosan növekszik a fogyatékkal élők száma az indulók között: sok a handbike-os, de ott van például Lukoviczki Réka, aki műlábbal fut majd vasárnap.

***A közösségi futás mellett mit tervez még a SUHANJ! a Vivicittán?***

Szokás szerint szurkolói pontot szervezünk a Szent István park közelében. Mindig várom, hogy odaérjek és pacsizzak a kitartóan szurkoló srácokkal, ez rengeteg erőt ad. A versenyen használt futócuccokat gyűjtünk és új futókocsit avatunk. Különösen büszkék vagyunk arra, hogy edzőtermünk, a SUHANJ! Fitness még csak 2,5 éves, de lassan eléri a 60.000-ik vendégbelépést. Ehhez egyaránt kellett a csapat odaadó munkája és a rengeteg támogatás, többek között a BSI segítsége.

***Szeretsz utazni, több hazai és külföldi maraton áll mögötted. Hol versenyzel idén?***

A tervek szerint indulni fogok a Wizz Air Budapest Félmaratonon és a Runway Runon. Futok majd külföldön is, de erről még korai lenne beszélnem. Annyit elárulhatok, hogy a fejembe vettem, hogy teljesítem az Abbott World Marathon Majors sorozatba tartozó maratonokat és megszerzem a Six Star érmet. New Yorkban és Berlinben futottam már, Tokió, Boston, London és Chicago még hátra van.

***Ki az, akinek legjobban szurkolsz?***

Mindenkinek, aki bármelyik futamon rajthoz áll. Úgy gondolom, mindegyik táv teljesítéséhez hatalmas elhatározás és hetekig, vagy akár hónapokig tartó felkészülés szükséges.

Forrás: BSI

**Útvonalak**

**Szombat**

**Telekom Vivicittá 3×2 km váltó**Margitsziget, Központi út – FORDÍTÓ (a kolostorrom közelében) – Margitsziget, Központi út – Teniszstadion útja – Hajós Alfréd sétány – Margitsziget, Központi út

**Telekom Minicittá futamai és Telekom Gyaloglás**Margitsziget, Központi út – Rendőrség útja – Hajós Alfréd sétány – Margitsziget, Központi út

**SUHANJ! Futam és Telekom Vivicittá Családi Futás**Margitsziget, Központi út – Teniszstadion útja – Hajós Alfréd sétány – Margitsziget, Központi út

**Telekom Vivicittá 7 km**Margitsziget, Központi út – Árpád hídi felhajtó – Árpád híd – Népfürdő utca – Pesti alsó rakpart – Jászai Mari téri északi rakparti felhajtó – Jászai Mari tér – Margit híd – Margitsziget központi út – Rendőrség útja – Hajós Alfréd sétány – Margitsziget központi út – CÉL

**Vasárnap**

**Telekom Vivicittá 10 km**RAJT – Margitsziget központi út – Margit híd – Germanus Gyula park útja – Árpád fejedelem út – Bem rakpart – Jégverem utca – Fő utca – Clark Ádám tér – Lánchíd – Széchenyi István tér – Pesti Alsó rakpart – FORDÍTÓ (Petőfi téri lehajtónál) – Pesti Alsó rakpart – Jászai Mari téri déli rakparti lehajtó – Jászai Mari tér – Margit híd – Margitsziget központi út – Rendőrség útja – Hajós Alfréd sétány – Margitsziget központi út – CÉL

**Telekom Vivicittá 21 km**Margitsziget központi út – Margit híd – Jászai Mari tér – Jászai Mari téri déli rakparti lehajtó – Pesti Alsó rakpart – Széchenyi István tér – Lánchíd – Clark Ádám tér – Lánchíd utca – Ybl Miklós tér – Apród utca – Attila út – Alagút utca – Fő utca – Jégverem utca – Halász utcai rakparti lehajtó (déli ág) – Budai alsó rakpart – Pázmány Péter sétány – Műegyetem rakpart – Szt. Gellért tér – Szabadság híd – Fővám tér – Közraktár utcai lehajtó – Pesti alsó rakpart – Szt. István parki felhajtó – Újpesti rakpart – Jászai Mari tér – Margit híd – Margitsziget központi út – Rendőrség útja – Hajós Alfréd sétány – Margitsziget központi út

BSI 2019 - Minden jog fenntartva!